Marsi talu kalmistu

Marsi talu kalmistu on kalmistu Stukolova külas Laura vallas Setumaal. Tänapäeval asub see Venemaa territooriumil ning on sealse haldusjaotuse järgi Pihkva oblasti Petseri rajooni Laura valla Stukolova külas.

Hiljem on kasutusel olnud ka nimi 'Krusõna kalmistu', milline nimi pärineb omaniku (Gružan või lätipäraselt Gružāns) nimest. Ka kalmistust umbes 2 km kauguselt asuv Krusõna oja on saanud nime samamoodi.

Kirjeldus
Kalmistu omanik oli perekond Gružan (Gružāns), ka enamik maetud on pärit nende suguvõsast. Teadaolevalt on kalmistule maetud umbes 15 inimest, viimati pärast 1995. aastat.

Kalmistu pindala on umbes 0,53 hektarit. Kalmistu lähim vahemaa Eesti ja Venemaa vahelisest ajutise kontrolljooneni on umbes 400 m.

Ajalugu
Kalmistu rajati juba 1919. aastal Marsi talu maadele, kui Nõukogude okupatsiooni aegu mais 1919 sai juhuslikust kuulist surma talu perenaine Dore Gružan (Gružāne). Kalmistule maeti kuni 1935. aastani veel 5 lahkunut.

Talu peremees Otto Gružan (Gružāns) taotles 3. märtsil 1935 ametlikku luba kalmistu rajamiseks Marsi talu maadele ehk siis juba olemasoleva kalmistu seadustamist.Taotlus erakalmistu asutamiseks Marsi talu maadele. Eesti Rahvusarhiiv, RA ERA.40.1.6490, leht 156–159

Kalmistule maetuid
1919 – Dore Gružan (Gružāne) (sündinud Ulas; 1859-1919), Otto ema
? – Lotte Ulas, Otto ema õde
1932 – Aleksandrs Gružan (Gružāns), Otto isa
1932 – Alfreds Vēciņš, Otto õe Milda mehevend
1933 – Pēteris Vēciņš, Otto õe Milda äi
1933 – Ina Kolk (20. september 1933 – 1. detsember 1933), Otto õe Olga tütre Jenny tütar 
? – Maria (Marija) Grozīte (sündinud Gružan (Gružāne)), Otto õde
1952 – Milda Vēciņa (sündinud Gružan (Gružāne)), Otto õde 
1969 – Eduards Vēciņš, Otto õe Milda abikaasa

Viited

Kategooria:Setumaa kalmistud
Kategooria:Eesti talukalmistud
Kategooria:Petseri rajoon
Kategooria:Venemaa kalmistud